ભારતે તેના કેપ્ટન વિરાટ કોહલીની સિદ્ધિસમાન સદીના જોરે પોતાના હિસ્સાની 50 ઓવરમાં 8 વિકેટે 280 રન કર્યા હતા. આ સ્કોરની સામે ન્યૂ ઝીલેન્ડ 80 રનમાં જ ટોચની 3 વિકેટ પડી જતાં હેબતાઈ ગયું હતું, પણ જમણેરી રોસ ટેલર અને ડાબોડી બેટ્સમેન લેધમે ભારતના બોલરોને જોરદાર વળતી લડત આપી હતી અને 200 રનની ભાગીદારી કરી હતી. 280 રનના સ્કોર પર ટેલર આઉટ થયો હતો ત્યારે પ્રવાસી ટીમને જીત માટે માત્ર એક જ રનની જરૂર હતી. એની જગ્યાએ રમવા આવેલા હેન્રી નિકોલ્સે પહેલા જ બોલમાં બાઉન્ડરી મારીને મેચનો અંત લાવી દીધો હતો.